|  |  |  |
| --- | --- | --- |
|  |  |  |
|  |  |  |

***Datganiad Newyddion***

|  |  |  |  |  |  |
| --- | --- | --- | --- | --- | --- |
|  | At sylw **Desgiau Newyddion** | | Nifer y tudalennau: 4 | |  |
|  | Dyddiad: | **31 Hydref 2017** | Cyf: | **WA 06/17** |  |

**Hyfforddiant Ffeithiau Treth i   
athrawon yng Nghymru wedi'i lansio**

Am y tro cyntaf, mae Cyllid a Thollau EM (CThEM) wedi ymuno â phrifysgol er mwyn galluogi athrawon dan hyfforddiant i gyflwyno rhaglen ar y ffeithiau am dreth i blant ysgol lleol.

Caiff dros 200 o athrawon dan hyfforddiant, sy'n astudio ym Mhrifysgol De Cymru (PDC), eu hyfforddi i ddysgu'r 'Ffeithiau Treth ar gyfer Plant Iau' i blant ysgolion cynradd Cymraeg a Saesneg. Cafodd y rhaglen wobrwyol hon ar addysgu pobl ifanc ynghylch treth ei datblygu gan CThEM, ac mae ar gael i ysgolion i'w defnyddio yn rhad ac am ddim.

Bydd CThEM yn cynnal sesiynau ymwybyddiaeth i athrawon dan hyfforddiant sydd wedi'u lleoli ar Gampws Casnewydd PDC, dros y flwyddyn academaidd nesaf.

Mae 'Ffeithiau Treth ar gyfer Plant Iau' yn cynnig cyflwyniad syml iawn i dreth ar gyfer plant 8 i 11 mlwydd oed. Mae'r rhaglen yn cynnwys animeiddiadau a chynlluniau gwersi sy'n diddanu, er mwyn helpu plant ifanc i dddeall o ble y daw'r arian sy'n talu am bethau sy'n hanfodol iddyn nhw, i'w teuluoedd ac i'w cymunedau - megis trafnidiaeth gyhoeddus, yr heddlu, doctoriaid a'u hysgol.

Mae hefyd yn rhoi'r cyfle i'r plant ymarfer sgiliau pwysig y byddant eu hangen yn hwyrach yn eu bywydau, gan gynnwys cyfathrebu a gwrando, llythrennedd a rhifedd, a thrafod a dadlau.

Bydd y rhaglen 'Ffeithiau Treth ar gyfer Plant Iau' ar gael yn fuan yn y Gymraeg. Bydd 'Ffeithiau Treth', sef rhaglen gan CThEM i addysgu plant 11 i 14 mlwydd oed ynghylch treth, ar gael yn Gymraeg yng Ngwanwyn 2018.

Meddai Maureen Pamplin, Pennaeth Cynaliadwyedd CThEM:

"Rydym yn gyffrous iawn am y fenter newydd hon ac yn awyddus y bydd yn cael ei ddyblygu mewn prifysgolion eraill ar draws y wlad. Rydym wedi gweithio'n agos gydag athrawon i ddatblygu'r deunydd hwn, ac mae Prifysgol De Cymru bellach yn arwain y ffordd wrth helpu athrawon i gymryd y deunydd i mewn i'r dosbarth, fel bod plant ifanc yn deall beth yw treth, sut y caiff yr arian ei ddefnyddio a'r cysylltiad gyda gwasanaethau cyhoeddus hanfodol.

"Pan fyddant yn symud i ysgol uwchradd, bydd ein rhaglen 'Ffeithiau Treth' ar gyfer y plant hŷn yn helpu i baratoi pobl ifanc ar gyfer realiti ariannol bywyd. O ganlyniad, bydd ganddynt well dealltwriaeth o sut y mae treth yn gweithio a'r hyn y gallant ei ddisgwyl pan fyddant yn dechrau ennill cyflog."

Meddai Jordan Allers, darlithydd Astudiaethau Cynradd yn PDC:

"Mae gwneud yn siŵr bod ein hisraddedigion yn gwerthfawrogi'r rôl bwysig sydd gan athrawon wrth roi dealltwriaeth o'r byd y tu hwnt i'r dosbarth i bobl ifanc, yn rhan hanfodol o'r hyn yr ydym yn ei wneud yma yn PDC.

"Mae gweithio gydag arbenigwyr CThEM ar y prosiect hwn yn golygu ein bod yn gallu rhoi hyd yn oed fwy o brofiad go iawn i'n myfyrwyr, ac rydym wrth ein bodd ein bod wedi cymryd rhan yn natblygiad y prosiect cyffrous hwn."

**Nodiadau i olygyddion:**

1. Caiff cyflwyniad cyntaf y 'Ffeithiau Treth ar gyfer Plant Iau' i athrawon dan hyfforddiant ei gynnal ym Mhrifysgol De Cymru, Campws Casnewydd, ar Ddydd Mawrth 31 Hydref, o 14:15 i 16:00.
2. Bydd lluniau ar gael o swyddfa'r wasg isod.
3. Lansiwyd 'Ffeithiau Treth ar gyfer Plant Iau' ym mis Hydref 2016. Mae'n rhoi cyflwyniad syml i dreth i blant 8 i 11 mlwydd oed. Mae'n egluro bod trethi'n cymryd yr arian sydd ei angen i dalu am y pethau sy'n hanfodol iddyn nhw, i'w teuluoedd, i'w cymunedau ac i gymdeithas ar y cyfan.
4. Mae 'Ffeithiau Treth' ar gyfer pobl ifanc 14 i 17 mlwydd oed yn cynnwys pedwar animeiddiad byr a phecyn cynhwysfawr i athrawon. Mae wedi'i gynllunio i roi cyflwyniad i'r system dreth i fyfyrwyr ysgolion uwchradd sy'n astudio dinasyddiaeth, mentrau busnes, materion ariannol personol ac elfennau eraill y cwricwlwm, sy'n eu paratoi ar gyfer bywyd y tu hwnt i'r ysgol.
5. Mae'r animeiddiadau o ran Ffeithiau Treth a Ffeithiau Treth ar gyfer Plant Iau ar gael ar sianel YouTube CThEM (<http://bit.ly/1MpfJiM>) ac ar DVD. Mae adnoddau'r athrawon wedi'u cyhoeddi ar wefan y *Times Educational Supplement* (TES) <https://www.tes.com/teaching-resource/tax-facts-teachers-pack-11075252> a <https://www.tes.com/teaching-resource/junior-tax-facts-teachers-pack-11410987>

Mae'r deunydd i gyd ar gael yn rhad ac am ddim i'w defnyddio gan ysgolion ac elusennau.

1. Wrth ddatblygu'r deunydd hwn, ceisiodd CThEM farn cynrychiolwyr Sefydliad Cyfrifwyr Siartredig Cymru a Lloegr (ICAEW), y *Chartered Institute of Taxation* (CIOT), y *Low Incomes Tax Reform Group* (LITRG), arbenigwyr polisi, arbenigwyr addysg, athrawon a myfyrwyr.
2. Achredydwyd y 'Ffeithiau Treth' a'r 'Ffeithiau Treth ar gyfer Plant Iau' gyda Marciau Ansawdd gan y Grŵp Addysg Ariannol Bersonol (PFEG) a'r *Association for Citizenship Teachers* (ACT).
3. Enillodd y rhaglen yr *Institute for Continuous Improvement in Public Services (ICiPS) Education Award* ar gyfer 2017. Enwyd 'Ffeithiau Treth' fel y *Best Free Educational Resource* yn yr *Education Resources Awards* ar gyfer 2016.
4. Gall ysgolion gysylltu â CThEM drwy e-bost i gael rhagor o wybodaeth: [hmrc.taxeducation@hmrc.gsi.gov.uk](mailto:hmrc.taxeducation@hmrc.gsi.gov.uk)
5. Dilynwch Swyddfa'r Wasg CThEM ar Twitter: @HMRCpressoffice
6. Sianel Flickr CThEM: [www.flickr.com/hmrcgovuk](http://www.flickr.com/hmrcgovuk)

**Cyhoeddwyd gan Swyddfa'r Wasg, Cyllid a Thollau EM**

**Ymholiadau'r wasg yn unig – cysylltwch â:**

Helen Danson

[helen.danson@hmrc.gsi.gov.uk](mailto:helen.danson@hmrc.gsi.gov.uk)

Ffôn: 03000 541066/ 07730/812571

neu

Roger Kasper

[roger.kasper@hmrc.gsi.gov.uk](mailto:roger.kasper@hmrc.gsi.gov.uk)

Ffôn: 03000 525110/ 07388/955843

Y tu allan i oriau gwaith

Ffôn: 07860 359544

**Gwefan:**  [www.gov.uk/cymraeg](http://www.gov.uk/cymraeg)